S-2696/2020

Mál þetta, sem dómtekið var 3. febrúar sl., er höfðað með tveimur ákærum, útgefnum af lögreglustjóranum á höfuðborgarsvæðinu. Fyrri ákæran er gefin út 28. apríl 2020, á hendur Ó-kk-þgf J-kk-þgf Ó-kk-þgf, kt. [...], [...], fyrir umferðarlagabrot með því að hafa föstudaginn 6. desember 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1600 ng/ml) um Dvergshöfða í Reykjavík, við Gullinbrú, þar sem lögregla stöðvaði aksturinn og haft í vörslum sínum 0,70 gaf amfetamíni sem lögregla fann við leit í bifreiðinni.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 0,70 gaf amfetamíni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Seinni ákæran er gefin út af lögreglustjóranum á höfuðborgarsvæðinu á hendur ákærða 26. janúar 2021 fyrir eftirtalin umferðarlagabrot, framin á árinu 2020, með því að hafa:1. Laugardaginn 6. júní ekið bifreiðinni [...] sviptur ökurétti um Háaleitisbraut í Reykjavík, við Safamýri, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Föstudaginn 3. júlí ekið bifreiðinni [...] sviptur ökurétti um Óseyrarbraut í Hafnarfirði, við Fornubúðir, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Miðvikudaginn 12. ágúst ekið bifreiðinni [...] sviptur ökurétti um Hringbraut Reykjavík, við Lækjargötu, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Sunnudaginn 4. október ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 19 ng/ml, amfetamín 570 ng/ml, klónazepam 7,9 ng/ml og tetrahýdrókannabínól 1,8 ng/ml) um Fögrukinn í Hafnarfirði, þar sem lögregla stöðvaði aksturinn.

Telst brot þetta varða við 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Málin voru sameinuð.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og að refsing verði skilorðsbundin. Þá krefst verjandi hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðum sakavottorðum, dagsett 20. apríl 2020 og 13. janúar 2021, á ákærði að baki langan sakaferil sem nær aftur til ársins 2004. Ákærði hefur samkvæmt vottorðunum ítrekað sætt refsingu, þar á meðal fyrir umferðarlagabrot, líkt og um ræðir í máli þessu. Það sem kemur til skoðunar við mat á ákvörðun refsingar í málinu er dómur frá 13. janúar 2016 þar sem ákærða var gert að greiða sekt fyrir vörslur fíkniefna og akstur undir áhrifum ávana- og fíkniefna. Var ákærði einnig sviptur ökurétti í tvö ár frá 8. júní 2016. Með dómi 19. apríl 2017 var á kærða gert að sæta fangelsi í fjóra mánuði, skilorðsbundið til tveggja ára, fyrir akstur undir áhrifum ávana- og fíkniefna, akstur sviptur ökurétti, hraðakstur, vörslur fíkniefna og fjársvik. Var ákærði sviptur ökurétti í fjögur ár frá 8. júní 2018. Með dómi 16. febrúar 2018 var ákærða gert að sæta fangelsi í átta mánuði, þar af voru fimm mánuðir skilorðsbundnir til þriggja ára, fyrir m. a. akstur undir áhrifum áfengis og ávana- og fíkniefna og fyrir akstur sviptur ökuréttindum. Var ákærði einnig sviptur ökurétti ævilangt frá 9. nóvember 2018. Þá var ákærða gert að greiða sekt með lögreglustjórasátt 18. apríl 2018 fyrir sviptingarakstur. Var sáttin hegningarauki við framangreindan dóm frá 9. nóvember 2018. Með dómi 14. desember 2018 var ákærða gert að sæta fangelsi í 30 daga, fyrir að hafaí þriðja sinn ekið sviptur ökurétti. Nú síðast var ákærða með dómi 30. október 2019 gert að sæta fangelsi í þrjá mánuði fyrir akstur undir áhrifum ávana- og fíkniefna og akstur sviptur ökurétti. Var ákærði jafnframt sviptur ökurétti ævilangt frá 6. desember 2019 að telja. Að öðru leyti kemur sakar ferill ákærða ekki til skoðunar við ákvörðun refsingar.

Ákærði hefur sem fyrr segir hlotið fjölda dóma fyrir akstur undir áhrifum ávana- og fíkniefna og akstur sviptur ökurétti. Með vísan til framangreinds verður við ákvörðun refsingar við það miðað nú að ákærða sé í fimmta sinn gerð refsing fyrir akstur undir áhrifum vímuefna og í fimmta sinn fyrir akstur sviptur ökurétti innan ítrekunartíma í skilningi 3. mgr. 71. gr. almennra hegningarlaga nr. 19/1940.

Með broti samkvæmt fyrri ákæru frá 28. apríl 2020 rauf ákærði skilorð dóms frá 16. febrúar 2018. Verður skilorð dómsins því tekið upp og ákærða gerð refsing í einu lagi, sbr. 60. og 77. gr. almennra hegningarlaga nr. 19/1940.

Refsing ákærða nú verður því samkvæmt framangreindu að ákveða með hliðsjón af 60. gr. og 77. gr. almennra hegningarlaga nr. 19/1940. Við ákvörðun refsingar er litið til skýlausrar játningar ákærða fyrir dómi og þess er kom fram í máli verjanda ákærð aum að aðstæður ákærða séu nú gerbreyttar. Ákærði hafi látið af áfengis- og vímuefnaneyslu og bíði nú eftir innlögn á Vog en eftir þá meðferð fari ákærði í langtímavímuefnameðferð. Verður framangreint metið ákærða til refsimildunar, sbr. 5. og 8. tölul. 1. mgr. 70. gr. almennra hegningarlaga nr. 19/1940. Á hinn bóginn er litið til þess að ákærði er nú sakfelldur fyrir mörg umferðarlagabrot en hann hefur samkvæmt fyrirliggjandi vottorðum ítrekað sætt refsingu fyrir brot gegn 50. og 58. gr. umferðarlaga nr. 77/2019. Verður framangreint metið ákærða til refsiþyngingar. Þá er einnig litið til þess að ákærði hefur með broti samkvæmt fyrri ákæru rofið skilorð eldri dóms frá 16. febrúar 2018 fyrir sömu sakargiftir.

Að framangreindum atriðum virtum, með vísan til sakarefni máls þessa, játningar ákærða, fastmótaðri dómvenju og að virtum 60. og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 1 7 mánuði. Í máli verjanda ákærða kom fram að jákvæðar breytingar hafi orðið á högum ákærða að undanförnu, sbr. framangreint. Þær breytingar eru þó ekki studdar gögnum. Með vísan til sakaferils ákærða og dómvenju, þykja ekki vera efni til að skilorðsbinda refsingu ákærða með þeim hætti sem hann krefst.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dómsins að telja.

Með vísan til lagaákvæða í ákæru eru gerð upptæk til ríkissjóðs 0,70 gaf amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, J-kk-ef B-kk-ef K-kk-ef lögmanns, 188.480 krónur, að meðtöldum virðisaukaskatti, og 306.513 krónur í anan sakarkostnað.

Af hálfu ákæruvaldsins flutti málið S-kk-nf Ó-kk-nf aðstoðarsaksóknari fyrir G-kvk-þf R-kvk-þf S-kvk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Ó-kk-nf J-kk-nf Ó-kk-nf, sæti fangelsi í 1 7 mánuði.

Á réttuð er ævilöng ökuréttarsvipting ákærða.

Upptæk eru gerð til ríkissjóðs 0,70 grömmaf amfetamíni.

Ákærði greiði málsvarnarþóknun skipaðs verjanda síns, J-kk-ef B-kk-ef K-kk-ef lögmanns, 188.480 krónur og 77.314 krónur í annan sakarkostnað.

S-kvk-nf D-kvk-nf J-kvk-nf